Κώστας Β. Σπανός

Ο Κώστας Β. Σπανός γεννήθηκε στη Δεσκάτη το 1943. Ασχολείται με ιστορικά, γλωσσικά και λαογραφικά θέματα της Θεσσαλίας και εκδίδει το περιοδικό Θεσσαλικό Ημερολόγιο με ανάλογο περιεχόμενο. Σπούδασε στην Παιδαγωγική Ακαδημία της Θεσσαλονίκης και υπηρέτησε στην Πρωτοβάθμια Εκπαίδευση από το 1965 έως το 1997. Από το 1968 ασχολείται με την ιστορία της Θεσσαλίας. Έχει δημοσιεύσει, μέχρι τώρα, 539 μελέτες και άρθρα σε διάφορα περιοδικά τοπικής ή πανελλήνιας κυκλοφορίας (Μακεδονικά, Ελληνική Διαλεκτολογία, Ονόματα, Παρνασσός, Μικρασιατικά Χρονικά, Αιολικά Γράμματα, Θρακικά Χρονικά, Μακεδονικό Ημερολόγιο, Διαγώνιος) και σε τοπικές εφημερίδες και έχει συμμετάσχει σε 160 ιστορικά συνέδρια και ημερίδες. Για τις γλωσσικές και λαογραφικές μελέτες του τιμήθηκε με έπαινο και δύο βραβεία από το Κέντρο Έρευνας της Ελληνικής Λαογραφίας και τη Γλωσσική Εταιρεία της Ακαδημίας, και με έπαινο από τον Κύκλο του Ελληνικού Παιδικού Βιβλίου. Το 2000 βραβεύθηκε από την Ακαδημία Αθηνών για την ενασχόλησή του με την Θεσσαλική Ιστορία και την έκδοση του Θεσσαλικού Ημερολογίου, το οποίο εκδίδει στη Λάρισα από το 1980, με 75 τόμους έως τώρα.. Το 2017 τον τίμησε η Περιφέρεια της Θεσσαλίας για την προσφορά του στην Ιστορία και στον Πολιτισμό της Θεσσαλίας. Είναι μέλος του Ομίλου Φίλων της Θεσσαλικής Ιστορίας και της Ελληνικής Ονοματολογικής Εταιρείας.

 Συγκομιδή (ποιήματα), «Θεσσαλική Εστία», Λάρισα 1974 Η Περραιβία του 1858 κατά τον Leon Heuzey, Θεσσαλονίκη 1978 Επιγραφές και ενθυμήσεις από τα χωριά Στόμιο και Καρίτσα της Λάρισας: 4. μ.Χ. αι. – 1888, Θεσσαλονίκη 1979 Κλέφτικα θεσσαλικά τραγούδια, «Θεσσαλική φωνή», Λάρισα 1980 Το Κατάστιχο του αγ(ίου) Αθανασίου της Ραψάνης (1778–1889), ανάτυπο από από τους τόμους 2 και 3 του Θεσσαλικού Ημερολογίου, Λάρισα 1982 Δημοτικά τραγούδια της Δεσκάτης, Εξωραϊστικός Μορφωτικός Όμιλος Δεσκάτης, Δεσκάτη 1986 Δημοτικά τραγούδια του χωριού Ανατολή της Αγιάς, Σύλλογος των Ανατολιτών «Ο Άγιος Ιωάννης Πρόδρομος», Λάρισα 1986 Η βυζαντινή Θεσσαλία: Οικισμοί, τοπωνύμια, μοναστήρια, ναοί (συλλογικό έργο: Fr. Hild, Joh. Koder, Κώστας Σπανός, Δημ Αγραφιώτης· μετ. Γ. Παρασκευάς), ανάτυπο από τον 12ο τόμο του Θεσσαλικού Ημερολογίου, Λάρισα 1987 Ενθυμήσεις και επιγραφές από την περιοχή της Δεσκάτης (1585–1914), Εξωραϊστικός Μορφωτικός Όμιλος Δεσκάτης, Λάρισα 1991 Το ιστορικό του εξηλεκτρισμού της Λάρισας, 1914–1994, Ένωση τεχνικών Δ.Ε.Η, Τμήμα Λάρισας, Λάρισα 1994 Τα μαστόρικα (κουδαρίτικα) της Δεσκάτης, Σωματείο οικοδόμων και συναφών επαγγελμάτων της Δεσκάτης, Δεσκάτη 2000 Οι θεσσαλικοί οικισμοί και τα ονόματα των αφιερωτών τους στον ιεροσολυμιτικό Κώδικα 509 (1649–1669), ανάτυπο από τον 40ο τόμο του Θεσσαλικού Ημερολογίου, Λάρισα 2001 Οι θεσσαλικοί οικισμοί και τα ονόματα των αφιερωτών τους στην πρόθεση 401 του Μεγ. Μετεώρου (1520–1540), ανάτυπο από τους τόμους 43 και 44 του Θεσσαλικού Ημερολογίου, Λάρισα 2003 Άγνωστοι Θεσσαλοί αρματολοί αγωνιστές κατά την Επανάσταση του 1821, Εκδοτικός οίκος Αντώνη Σταμούλη, Θεσσαλονίκη 2005 Τα πρακτικά της εκκλησιαστικής και της σχολικής επιτροπής της Δεσκάτης: 1.7.1912–29.6.1916, Λάρισα 2009 Θεσσαλικές ενθυμήσεις: 1404–1881 (Α΄ τόμος, 1404–1799), Λάρισα 2011 Θεσσαλικές ενθυμήσεις: 1404-1881 (Β΄ τόμος, 1800–1881), Λάρισα 2014, Τα παραδοσιακά παιδικά παιχνίδια της Δεσκάτης, έκδοση του Ε.Μ.Ο.Δ -Δήμου της Δεσκάτης, Λάρισα 2017 Λεξικό των θεσσαλικών βαφτιστικών ονομάτων, 15ος-19ος αιώνας, Λάρισα 2018.. Θεσσαλικό Ημερολόγιο Εφημερίδα Ελευθερία (Λάρισα): «Εξήντα τόμοι “Θεσσαλικού Ημερολογίου”»